**中國傳統節日詩詞詩歌總匯**

**春節**

  1 田家元日　（唐）孟浩然

昨夜鬥回北，今朝歲起東； 我年已強壯，無祿尚憂農。桑野就耕父，荷鋤隨牧童； 田家占氣候，共說此年豐。

 2《賣癡呆詞》（唐）范成大

除夕更闌人不睡，厭禳鈍滯迫新歲；小兒呼叫走長街，雲有癡呆召人賣。

 3《除夜》（唐）來鵠

事關休戚已成空，萬裏相思一夜中。愁到曉雞聲絕後，又將憔悴見春風。

 4 元日（宋）王安石

爆竹聲中一歲除，春風送暖入屠蘇；千門萬戶瞳瞳日，總把新桃換舊符。

  5元日 玉樓春（宋）毛滂

一年滴盡蓮花漏，碧井屠蘇沈凍酒。 曉寒料峭尚欺人，春態苗條先到柳。佳人重勸千長壽，柏葉椒花芬翠袖。醉鄉深處少相知，祇與東君偏故舊。

  6 除夜（南宋）文天祥

乾坤空落落，歲月去堂堂； 末路驚風雨，窮邊飽雪霜。命隨年欲盡，身與世俱忘； 無復屠蘇夢，挑燈夜未央。

  7 拜年（明）文征明

不求見面惟通謁，名紙朝來滿敝廬。我亦隨人投數紙，世情嫌簡不嫌虛。

   8已酉新正（明）葉颙

天地風霜盡，乾坤氣象和； 歷添新歲月，春滿舊山河。梅柳芳容徲，松篁老態多； 屠蘇成醉飲，歡笑白雲窩。

   9癸已除夕偶成　（清）黃景仁

千家笑語漏遲遲，憂患潛從物外知，悄立市橋人不識，一星如月看多時。

   10鳳城新年辭（清）查慎行

巧裁幡勝試新羅，畫彩描金作鬧蛾；從此剪刀閑一月，閨中針線歲前多。

　11 甲午元旦（清）孔尚任

蕭疏白發不盈顛，守歲圍爐竟廢眠。 剪燭催幹消夜酒，傾囊分遍買春錢。聽燒爆竹童心在，看換桃符老興偏。鼓角梅花添一部，五更歡笑拜新年。

   12元旦口占用柳亞子懷人韻　 董必武

共慶新年笑語嘩，紅巖士女贈梅花； 舉杯互敬屠蘇酒，散席分嘗勝利茶。只有精忠能報國，更無樂土可為家；陪都歌舞迎佳節，遙視延安景物華。

13春節看花市 林伯渠

邁街相約看花市，卻倚騎樓似畫廊； 束立盆栽成列隊，草株木本鬥芬芳。通宵燈火人如織，一派歌聲喜欲狂，正是今年風景美，千紅萬紫報春光。

**元宵節**

14《元夕於通衢建燈夜升南樓》（隋）隋煬帝

法輪天上轉，梵聲天上來； 燈樹千光照，花焰七枝開。月影疑流水，春風含夜梅； 燔動黃金地，鐘發琉璃臺。

  15《正月十五夜》（唐）蘇道味

火樹銀花合，星橋鐵鎖開， 燈樹千光照。明月逐人來。遊妓皆穠李，行歌盡落梅。 金吾不禁夜，玉漏莫相催。

  16《上元夜》（唐）崔液

玉漏銅壺且莫催，鐵關金鎖徹夜開; 誰家見月能閑坐，何處聞燈不看來。

  17《十五夜觀燈》（唐）盧照鄰

錦裏開芳宴，蘭紅艷早年。 縟彩遙分地，繁光遠綴天。接漢疑星落，依樓似月懸。 別有千金笑，來映九枝前。

  18正月十五夜燈（唐）張祜

千門開鎖萬燈明，正月中旬動地京。 三百內人連袖舞，一進天上著詞聲。

  19詩曰（唐）李商隱

月色燈山滿帝都，香車寶蓋隘通衢。 身閑不睹中興盛，羞逐鄉人賽紫姑。

 20詩曰( 宋）姜白石

元宵爭看采蓮船，寶馬香車拾墜鈿；風雨夜深人散盡，孤燈猶喚賣湯元。

  21詩曰（宋）姜白石

貴客鉤簾看禦街，市中珍品一時來，簾前花架無行路，不得金錢不肯回。

（註：珍品這裏指元宵）

22《青玉案 元夕》（宋）辛棄疾

東風夜放花千樹，更吹落，星如雨。寶馬雕車香滿路，鳳蕭聲動，壺光轉，一夜魚龍舞 。蛾兒雪柳黃金縷，笑語盈盈暗香去。 眾裏尋他千百度，驀然回首，那人卻在，火闌珊處。

 23《生查子 元夕 》（宋）歐陽修

去年元夜時，花市燈如晝。 月到柳梢頭，人約黃昏後。今年元夜時，月與燈依舊。 不見去年人，淚濕春衫袖。

  24《京都元夕》（元）元好問

袨服華妝著處逢 ，六街燈火鬧兒童 。 長衫我亦何為者 ，也在遊人笑語中。

 25 折桂令 元宵（元）失名

愛元宵三五風光，月色嬋娟，燈火輝煌。 月滿冰輪，燈燒陸海，人踏春陽。三美事方堪勝賞，四無情可恨難長。怕的是燈暗光芒，人靜荒涼，角品南樓，月下西廂。

 26《汴京元夕》（明）李夢陽

中山孺子倚新妝，鄭女燕姬獨擅場。 齊唱憲王春樂府，金梁橋外月如霜。

 27《元 宵》（明）唐寅

有燈無月不娛人，有月無燈不算春。 春到人間人似玉， 燈燒月下月如銀。滿街珠翠遊村女，沸地笙歌賽社神。不展芳尊開口笑，如何消得此良辰。

 28《元夜踏燈》（清）董舜民

百枝火樹千金屧，寶馬香塵不絕。飛瓊結伴試燈來，忍把檀郎輕別。一回佯怒，一回微笑，小婢扶行怯。石橋路滑緗釣躡，向阿母低低說。妲娥此夜悔還無？怕入廣寒宮闕。不如歸去，難疇疇昔，總是團圓月。

  29《上元竹枝詞》（清）符曾

桂花香餡裹胡桃，江米如珠井水淘。見說馬家滴粉好，試燈風裏賣元宵。

  30《元夕影永冰燈》 （清）唐順之

正憐火樹千春妍，忽見清輝映月闌。 出海鮫珠猶帶水，滿堂羅袖欲生寒。燭花不礙空中影，暈氣疑從月裏看。為語東風暫相借，來宵還得盡余歡。

  31《元夕無月》（清）丘逢甲

三年此夕無月光，明月多應在故鄉。欲向海天尋月去，五更飛夢渡鯤洋。

  32《元宵月正圓》 閩南歌謠

鬧元宵，月正圓，閩臺同胞心相依， 扶老攜幼返故裏，了卻兩岸長相思。熱淚盈眶啥滋味？久別重逢分外喜！鬧元宵，煮湯圓，骨肉團聚滿心喜， 男女老幼圍桌邊，一家同吃上元丸。搖籃血跡難割離，葉落歸根是正理。”

**清明節（農曆4月5日）**

33《清明》（唐）杜牧

清明時節雨紛紛，路上行人欲斷魂。借問酒家何處有？牧童遙指杏花村。

34《途中寒食》（唐）宋之問

馬上逢寒食，途中屬暮春。 可憐江浦望，不見洛橋人。北極懷明主，南溟作逐臣。 故園腸斷處，日夜柳條新。

35《寒食》（唐）韓翃

春城無處不飛花，寒食東風禦柳斜。日暮漢宮傳蠟燭，輕煙散入五侯家。

36《閭門即事》（唐）張繼

耕夫召募愛樓船，春草青青萬項田；試上吳門窺郡郭，清明幾處有新煙。

37《清明》（宋）王禹俏

無花無酒過清明，興味蕭然似野僧。昨日鄰家乞新火，曉窗分與讀書燈。

38《蘇堤清明即事》（宋）吳惟信

梨花風起正清明，遊子尋春半出城。日暮笙歌收拾去，萬株楊柳屬流鶯。

39《寒食上冢》（宋）楊萬裏

逕直夫何細！橋危可免扶？ 遠山楓外淡，破屋麥邊孤。宿草春風又，新阡去歲無。 梨花自寒食，進節只愁余。

40《郊行即事》（宋）程顥

芳草綠野恣行事，春入遙山碧四周； 興逐亂紅穿柳巷，固因流水坐苔磯；莫辭盞酒十分勸，只恐風花一片紅；況是清明好天氣，不妨遊衍莫忘歸。

 41《送陳秀才還沙上省墓》（明）高啟

滿衣血淚與塵埃，亂後還鄉亦可哀。風雨梨花寒食過，幾家墳上子孫來？

 42《清江引 清明日出遊》（明）王磐

問西樓禁煙何處好？ 綠野晴天道。 馬穿楊柳嘶，人倚秋千笑，探鶯花總教春醉倒。

**端午節**

 43 端 午（唐）文秀

節分端午自誰言，萬古傳聞為屈原；堪笑楚江空渺渺，不能洗得直臣冤。

 44 七律.端午（唐）殷堯藩

少年佳節倍多情，老去誰知感慨生； 不效艾符趨習俗，但祈蒲酒話升平。鬢絲日日添白頭，榴錦年年照眼明；千載賢愚同瞬息，幾人湮沒幾垂名。

  45競 渡 歌（節錄）（唐）張建封

五月五日天晴明，楊花繞江啼曉鷹； 使君未出郡齋外，江上早聞齊和聲；使君出時皆有準，馬前已被紅旗引；兩岸羅衣撲鼻香，銀釵照日如霜刃； 鼓聲三下紅旗開，兩龍躍出浮水來；棹影斡波飛萬劍，鼓聲劈浪鳴千雷；鼓聲漸急標將近，兩龍望標目如瞬； 坡上人呼霹靂驚，竿頭彩掛虹霓暈；前船搶水已得標，後船失勢空揮撓。

  46節 令門.端 陽（清）李靜山

櫻桃桑椹與菖蒲，更買雄黃酒一壺。門外高懸黃紙帖，卻疑賬主怕靈符。

  47七 律.端午老舍

 端午偏逢風雨狂，村童仍著舊衣裳；相邀情重攜蓑笠，敢為泥深戀草堂；有客同心當骨肉，無錢買酒賣文章；當年此會魚三尺，不似今朝豆味香。

**七夕**

48古詩十九首之一（漢）佚名

迢迢牽牛星，皎皎河漢女。 纖纖摸素手，劄劄弄機杼。終日不成章，泣涕零如雨。 河漢清且淺，相去復幾許。盈盈一水間，脈脈不得語。

 49 七夕（五代·後唐）楊璞

未會牽牛意若何，須邀織女弄金梭。年年乞與人間巧，不道人間巧已多。

 50 七夕（唐）權德輿

今日雲駢渡鵲橋，應非脈脈與迢迢。家人竟喜開妝鏡，月下穿針拜九宵。

  51七夕（唐）徐凝

一道鵲橋橫渺渺，千聲玉佩過玲玲。別離還有經年客，悵望不如河鼓星。

 52 鵲橋仙（宋）秦觀

纖雲弄巧，飛星傳恨，銀漢迢迢暗渡。 金風玉露一相逢，便勝卻人間無數。柔情似水，佳期如夢，忍顧鵲橋歸路！兩情若是長久時，又豈在朝朝暮暮！

  53七夕醉答君東（明）湯顯祖

玉名堂開春翠屏，新詞傳唱《牡丹亭》。傷心拍遍無人會，自掐檀痕教小伶。

 54 韓莊閘舟中七夕（清）姚燮

木蘭槳子藕花鄉，唱罷廳紅晚氣涼。煙外柳絲湖外水，山眉淡碧月眉黃。

**中秋**

  55《中秋》（唐）李樸

皓魄當空寶鏡升，雲間仙籟寂無聲； 平分秋色一輪滿，長伴雲衢千裏明；狡兔空從弦外落，妖蟆休向眼前生；靈槎擬約同攜手，更待銀河徹底清。

  56《八月十五夜玩月》 唐）劉禹錫

天將今夜月，一遍洗寰瀛。 暑退九霄凈，秋澄萬景清。星辰讓光彩，風露發晶英。 能變人間世，攸然是玉京。

  57《水調歌頭》（宋）蘇東坡

丙辰中秋，歡飲達旦。大醉，作此篇，兼懷子由。

明月幾時有？把酒問青天。 不知天上宮闕，今夕是何年？我欲乘風歸去，又恐瓊樓玉宇， 高處不勝寒！起舞弄清影，何似在人間？轉朱閣，低綺戶，照無眠。 不應有恨，何事長向別時圓？人有悲歡離合，月有陰晴圓缺，此事古難全。但願人長久，千裏共嬋娟。

  58中秋月（宋）蘇軾

暮雲收盡溢清寒，銀漢無聲轉玉盤，此生此夜不長好，明月明年何處看。

  59《太常引》（宋）辛棄疾

一輪秋影轉金波，飛鏡又重磨。 把酒問姮娥：被白發欺人奈何！乘風好去，長空萬裏， 直下看山河。斫去桂婆娑。人道是清光更多。

  60臺灣民謠：

    《中秋旅思》

孤影看分雁，千金念弊貂；故鄉秋憶月，異國夜驚潮。手未攀丹桂，以猶卷緣蕉；登樓悲作賦，西望海天遙。

  《月夜思鄉》

星稀月冷逸銀河，萬籟無聲自嘯歌；何處關山家萬裏，夜來棖觸客愁多。

  《煎熬》

夜深沈，明月高掛天正中，寂無聲；睡眼朦朧，恍若夢中；生臥徘徊以不寧，故國家園縈腦中；苦煎熬，歸去成空，如焚王衷。

**重陽**

 61 采桑子 重陽毛澤東

人生易老天難老，歲歲重陽， 今又重陽，戰地黃花分外香。一年一度秋風勁，不似春光， 勝似春光，寥廓江天萬裏霜。

 62 九月九日憶山東兄弟（唐）王維

獨在異鄉為異客，每逢佳節倍思親。遙知兄弟登高處，遍插茱萸少一人。

  63九日齊山登高（唐）杜牧

江涵秋影雁初飛，與客攜壺上翠微。 塵世難逢開口笑，菊花須插滿頭歸。但將酩酊酬佳節，不作登臨恨落暉。古往今來只如此，牛山何必獨沾衣。

 64九月十日即事（唐）李白

昨日登高罷，今朝再舉觴。 菊花何太苦，遭此兩重陽。

 65九月九日玄武山旅眺（唐）盧照鄰

九月九日眺山川，歸心望積風煙。他鄉共酌金花酒，萬裏同悲鴻雁天。

 66蜀中九日（唐）王勃

九月九日望鄉臺，他席他鄉送客杯。人情已厭南中苦，鴻雁那從北地來。

 67九日作（唐）王縉

莫將邊地比京都，八月嚴霜草已枯。今日登高樽酒裏，不知能有菊花無。

  68九日（唐）楊衡

黃花紫菊傍籬落，摘菊泛酒愛芳新。不堪今日望鄉意，強插茱萸隨眾人。

 69奉和九日幸臨渭亭登高得枝字 韋安石

重九開秋節，得一動宸儀。 金風飄菊蕊，玉露泣萸枝。睿覽八紘外，天文七曜披。 臨深應在即，居高豈忘危。

 70醉花蔭（宋）李清照

薄霧濃雲愁永晝，瑞腦銷金獸。 佳節又重陽，玉枕紗櫥，半夜涼初透。東籬把酒黃昏後，有暗香盈袖。莫道不銷魂，簾卷西風，人比黃花瘦！

 71於長安還揚州九月九日行薇山亭賦韻 (南朝陳)江總

心逐南雲逝，形隨北雁來。 故鄉籬下菊，今日幾花開？

 72沈醉東風 重九（元）關漢卿

題紅葉清流禦溝，賞黃花人醉歌樓。 天長雁影稀，月落山容瘦。冷清清暮秋時候，衰柳寒蟬一片愁， 誰肯教白衣送酒。

 73九日（明）文森

三載重陽菊，開時不在家。 何期今日酒，忽對故園花。野曠雲連樹，天寒雁聚沙。 登臨無限意，何處望京華。

**冬至**

與冬至有著密切關系的是在北京流傳了幾百年的《九九歌》。從冬至那天算起，以九天作一單元，連數九個九天，到九九共八十一天，冬天就過去了。

 74 九九歌 一九二九不出手；三九四九冰上走；五九六九沿河看柳；七九河開八九雁來； 九九加一九，耕牛遍地走。

  75小至　（唐）杜甫

天時人事日相催，冬至陽生春又來。 刺繡五紋添弱線，吹葭六管動飛灰。岸容待臘將舒柳，山意衝寒欲放梅。雲物不殊鄉國異，教兒且覆掌中杯。

  76冬至（唐）杜甫

年年至日長為客，忽忽窮愁泥殺人！ 江上形容吾獨老，天邊風俗自相親。杖藜雪後臨丹壑，鳴玉朝來散紫宸。心折此時無一寸，路迷何處望三秦？

  77邯鄲冬至夜（唐）白居易

邯鄲驛裏逢冬至，抱膝燈前影伴身。想得家中夜深坐，還應說著遠行人。